أيوه النشاط
أنا مش فاهمة ايه هو النشاط
ما عنديش اهتمام أني افهم ايه النشاط
عمري ما... عمري ما بعتبر نفسي ناشطة
عشان يعني ايه نشاط؟
النشاط معناه أنك بتقولي أنتي مؤمنة باية
هل معناه فيه ناس كتير بتبص عالبروفايل بتاعك وتبقي ما يسمى بالناشطة الالكترونية؟
هل معناه أن حظك حلو كفاية أنك تنزلي الشارع من غير ما تتمسكي؟
أو تخشي السجن
إيه... ما عنديش فكرة معناه إيه
أنا مؤمنة بمعنى كونك مدافعة أو كونك كاتبة
أو تكوني متحدثة شجاعة
بس ناشط بالنسبة لي كلمة كسلانة
لما تبقي مش عايزة تبحثي عن شخص أو شخصية
أه دي واحدة كتبت كتاب وباعت نسخ كتير دي ناشطة
أو الشخصية دي كانت في الثورة، دي ناشطة
ايه اللي يدي حد الحق أن يدّعي أن ده مكانه
ازاي ده بيتحول لاستشراق؟
أيوه! عشان كده كنت عايزة اوصلهم ببعض
عشان هو نفس الصندوق
هو نفس الصندوق واللي لازم تتصنفي كحاجة معينة
وأسهل تصنيف ممكن نحطوهلك هو أنك ناشطة
وحظك حلو أنك ليبرالية عشانن تبقي ناشطة
وحظك احسن كمان أنك بتتكلمي انجليزي
فبتبقي على قد الصندوق بالضبط
فينفع ناخدك كمثال ونقول في مقالة طويلة
ونقول نشطاء المصريين والناشطات الستات بتوع الثورة والرموز النسائية للثورة
أنا كنت... أه، أنا وقعت في الفخ ده في الأول
وادركن أن ده فخ، أن دي الطريقة الطريقة اللي بيصنفوا بيها الموضوع كله
وحاولت استخدم كوني في الفخ ده عشان اقول أن أنا فاهمة أنكوا بتحاولوا تصنفونا
بس لو سمحتوا ما تعملوش كده وده مالوش لازمة
واحنا ما كناش نشطاء واحنا مش مشاهير
وده مش هدفنا
احنا هدفنا نستخدم المنصة اللي عندنا بسبب اللغة والمعرفة
وحرية الحركة والتعبير عشان نشارك بمعلومات
بس ده ما نفعش
تاني، مهما حاولت استخدم كل الأماكن المختلفة دي
عشان اعبر عن تجارب وافكار مبنية عاللي احنا شفناه
كانت بتطلع برضوا بشكل اعلامي رخيص ونقول حاجات عكس اللي كان المفروض يحصل
أنا لسه مؤمنة أن اختراع كلمة نشاط دي حاجة استشراقية
مش فاكرة لو عمري قريتها لوصف أي حد قبل الثورة
ما كانتش بت... ما كانتش منتشرة
الناس كانت بتتسمى بهما مين وبيعملوا ايه ومؤمنين بايه
ما كانوش بيتسموا كلمة كسلانة زي النشاط
وده مش شئ مش عادل بالنسبة لناس بتعمل شغل أكتر كتير
وبتعمل مجهود أكبر كتبر وبتخش صراعات كتير
ومش بيتصنفوا أي حاجة بيتسموا بس "١٠ ستات اتقبض عليهم" مثلا
وهما نشطاء، لو هنطبق مبدأ النشاط هما نشطاء هما كمان
الثورة بالتحديد اجبرتنا نكون نشطاء
أو... اما تبقي عايزة تبقي ناشطة أو تسيبي المكان ده لحد تاني
غالبا هيقول حاجات زي خلاص خلاص هبقى ناشط هقول الحقيقة
لو سمحتوا رجعوه، رجعوا حقنا أننا نشرح اللي حصل
أه، ده موقفي من الكلمة أنا ضدها تماما
مش مؤمنة بيها، مش بستعملها عشان اوصف بيها أي حد قابلته
أو عايزة اوصفه
وببقى عدوانية جدا مع أي منصة بتستعمل كلمة ناشط
لحد ما يحددوا معناها حتى إشعار آخر